Moskva Aleksei sõjakool

Moskva Aleksei sõjakool (vene keeles Алексеевское военное училище) oli aastatel 1864–1917 Moskvas tegutsenud sõjakool, mis valmistas ette jalaväelasi. Prestiižilt oli see Venemaa keisririigi sõjakoolidest kolmandal kohal (prestiižsemad olid Pauli sõjakool ja Aleksandri sõjakool). Kool on nimetatud Aleksei Nikolajevitši järgi.

Aja jooksul kandis kool ka nimesid Moskva junkrukool (vene keeles Московское пехотное юнкерское училище) ja Moskva sõjakool (vene keeles Московское военное училище).

1864. aastast kuni Esimese maailmasõja alguseni koolitas kool välja umbes 8150 jalaväeohvitseri.

Kategooria:Sõjakoolid
Kategooria:Venemaa keisririigi sõjakoolid
Kategooria:Moskva